R O M Â N I A
JUDEŢUL SIBIU
CONSILIUL LOCAL AL COMUNEI ORLAT
Comuna Orlat , str. Avram Iancu , nr. 202 , tel/fax 0269/571104 , 0269/571455

HOTĂRÂREA
Nr. 58 / 2021
pentru însușirea și aprobarea Acordului de cooperare privind organizarea și
exercitarea serviciului de gestionare a câinilor fără stăpân

           Consiliul local al Comunei Orlat, întrunit în şedinţa ordinară din data de 21.09.2021;     
           Având în vedere:
	-  Referatul de aprobare nr.7036/5.09.2021 al proiectului de hotărâre,  prin care se propune  însuşirea și aprobarea Acordului de cooperare privind organizarea şi exercitarea serviciului de gestionare a câinilor fără stăpân;
        - Raportul Viceprimarului Comunei Orlat nr. 7035/15.09.2021 privind însuşirea Acordului de cooperare privind organizarea şi exercitarea serviciului de gestionare a câinilor fără stăpân;
        - Avizul Comisiilor de specialitate din cadrul Consiliului local al Comunei Orlat;
        - Ţinând seama de faptul că obţinerea eficienţei şi eficacităţii serviciilor publice reprezintă o condiţie esenţială a managementului fiecărei entităţi publice, în acest caz entitate publică fiind comuna Orlat, în calitatea acesteia de persoană juridică de drept public şi, respectiv , de instituţie publică locală;
           Apreciind oportunitatea unei cooperări între UAT pentru asigurarea serviciilor de gestionare a câinilor fără stăpân, respectând în acelaşi timp independenţa şi funcţiile specifice fiecăreia dintre acestea;
Urmărind facilitarea asigurării activităţii de gestionare a câinilor fără stăpân pentru mai multe UAT, în temeiul unui acord de cooperare, prin relaţiile profesionale bazate pe criterii de legalitate, economicitate, eficacitate, eficienţă şi colaborare pentru realizarea obiectivelor specifice acestei activităţi;
               În conformitate cu prevederile:
-  Cartei europene a autonomiei locale, adoptată la Strasbourg la 15 octombrie 1985 şi ratificată prin Legea nr.199/1997;
· O.U.G. nr.155/2001 privind aprobarea programului de gestionare a câinilor fără stăpân, cu modificările și completările ulterioare;
· H.G.nr.1059/2013 , pentru aprobarea Normelor metodologice de aplicare a Ordonantei de urgenta a Guvernului nr. 155/2001 privind aprobarea programului de gestionare a cainilor fara stăpân;
· art.89 alin (3) din OUG nr.57/2019 privind Codul Administrativ, cu modificările și completările ulterioare;
· Legea nr.205/2004 privind protecția animalelor, cu modificările și completările ulterioare;
· Ordinul MS nr.119/2014 pentru aprobarea normelor de igienă și sănătate publică privind mediul de viață al populației, cu modificările și completările ulterioare;
· Ordinul MAI nr.2477/2010 privind aprobarea modelului-cadru al Acordului de cooperare pentru organizarea si exercitarea unor activitati in scopul realizarii unor atributii stabilite prin lege autoritatilor administratiei publice locale, cu modificările și completările ulterioare;   
· Hotărârea nr.1425 din 11.10.2006 pentru aprobarea Normelor metodologice de aplicare a prevederilor Legii securităţii şi sănătăţii în muncă nr. 319/2006;
· art. 24 alin. (11) – (13) și art. 35 alin. (6) din Legea nr. 273/2006 privind finanțele publice locale, cu modificările și completările ulterioare;
· Legea nr. 287/2009 privind Noul Codul Civil, republicată;
· Constituția României;
· Legea nr. 53/2003 privind Codul muncii;
· Codului de procedură civilă;
· Statutul Asociaţiei Comunelor din România, precum şi de cele ale Statutului Filialei Judeţene Sibiu a Asociaţiei Comunelor din România;
· Hotărârea Consiliului Local al Comunei Orlat nr.63/2006 privind aderarea comunei Orlat la Asociaţia Comunelor din România.

     În temeiul prevederilor Legii nr. 24/2000 privind normele de tehnică legislativă pentru elaborarea actelor normative, republicată şi actualizată, art. 129 alin. (2) lit. „d”, art. 139, art. 196, art. 198 alin. (1) art. 200 din OUG nr. 57/2019 privind Codul administrativ, cu modificările și completările ulterioare, 

HOTĂRĂŞTE:

Art. 1 (1) : Se însuşeşte și adoptă modelul-cadru al Acordului de cooperare privind organizarea şi exercitarea serviciului de gestionare a câinilor fără stăpân, potrivit anexei nr. 1 care face parte integrantă din prezenta hotărâre.
  (2) :  Obligaţiile financiare rezultate din Acordul de cooperare prevăzut la alin. (1) pe întreaga durată de existenţă a acestuia, se suportă din bugetul local al Comunei Orlat si se achita lunar in baza documentelor finaciare prezentate dupa situatiile din teritoriu, confirmate de reprezentatul legal al UAT- lui cu atributii in domeniu .
  (3) :  Se aprobă participarea Comunei Orlat cu suma de 100,00 lei/lună din bugetul local al UAT, reprezentând contribuția pentru funcționarea serviciului de gestionare a câinilor fără stăpân înființat în cadrul Filialei Județene Sibiu a Asociației Comunelor din România;
Art. 2:     Se desemnează dl Gâță Aurel, primarul Comunei Orlat pentru semnarea Acordului de cooperare privind organizarea şi exercitarea serviciului de gestionare a câinilor fără stăpân   .
Art. 3:     Prezenta hotărâre se comunică, în mod obligatoriu, prin intermediul secretarului general al UAT, în termenul prevăzut de lege, primarului Comunei Orlat, Instituției Prefectului-Judeţul Sibiu şi Filialei Judeţene Sibiu a Asociaţiei Comunelor de România şi se aduce la cunoştinţă publică prin afişare la sediul UAT Comuna Orlat.




Adoptată la Orlat , data : 21 septembrie 2021

PREŞEDINTE DE ŞEDINŢĂ ,
CONSILIER:
TOPÎRCEAN ELENA


CONTRASEMNEAZĂ , 
SECRETAR GENERAL COMUNA ORLAT , 
VULEA MONICA – ELENA


	TOTAL CONSILIERI 
	12

	PREZENŢI
	11

	PENTRU
	11

	ÎMPOTRIVĂ 
	0

	ABŢINERI
	0


    7EX: 1 EX DOSAR ŞEDINŢĂ
          1 EX INSTITUŢIA PREFECTULUI  
          1 EX PRIMAR
          1 EX DOSAR HCL 
          1 EX SECRETAR GENERAL
          1 EX Filiala Judeţeană Sibiu a Asociaţiei Comunelor de România
          1 EX CONTABILITATE 

Anexa nr. 1 la H.C.L. NR. 58 / 2021

ACORD DE COOPERARE
privind organizarea şi funcționarea  Serviciului de gestionare a câinilor fără stăpân


Ţinând seama de faptul că obţinerea eficienţei şi eficacităţii serviciilor publice reprezintă o condiţie esenţială a managementului fiecărei entităţi publice, în cazul prezentului acord de cooperare, entitate publică fiind comuna/orașul, în calitatea acestora de persoană juridică de drept public şi, respectiv, de instituţie publică locală,
apreciind oportunitatea unei cooperări între comune/orașe pentru asigurarea serviciului de gestionare a câinilor fără stăpân, respectând în acelaşi timp independenţa şi funcţiile specifice fiecăreia dintre acestea,
urmărind facilitarea asigurării serviciului de gestionare a câinilor fără stăpân  pentru  comunele/orașele semnatare  a prezentului acord de cooperare, prin relaţii profesionale bazate pe criterii de legalitate, economicitate, eficacitate, eficienţă şi colaborare pentru  realizarea obiectivelor specifice acestei activităţi,
având în vedere prevederile:
a) Cartei europene a autonomiei locale, adoptată la Strasbourg la 15 octombrie 1985 şi ratificată prin Legea nr. 199/1997;
b) O.U.G. nr.155/2001 privind aprobarea programului de gestionare a câinilor fără stăpân, cu modificările și completările ulterioare;
c) H.G.nr.1059/2013 , pentru aprobarea Normelor metodologice de aplicare a Ordonantei de urgenta a Guvernului nr. 155/2001 privind aprobarea programului de gestionare a cainilor fara stăpân;
d) art.89 alin (3) din OUG nr.57/2019 privind Codul Administrativ, cu modificările și completările ulterioare;
e) Legea nr.205/2004 privind protecția animalelor, cu modificările și completările ulterioare;
f) Ordinul MS nr.119/2014 pentru aprobarea normelor de igienă și sănătate publică privind mediul de viață al populației, cu modificările și completările ulterioare;
g) Ordinul MAI nr.2477/2010 privind aprobarea modelului-cadru al Acordului de cooperare pentru organizarea si exercitarea unor activitati in scopul realizarii unor atributii stabilite prin lege autoritatilor administratiei publice locale, cu modificările și completările ulterioare;
h) Hotărârea nr.1425 din 11.10.2006 pentru aprobarea Normelor metodologice de aplicare a prevederilor Legii securităţii şi sănătăţii în muncă nr. 319/2006;
i) art. 24 alin. (11) – (13) și art. 35 alin. (6) din Legea nr. 273/2006 privind finanțele publice locale, cu modificările și completările ulterioare;
j) Legea nr. 287/2009 privind Noul Codul Civil, republicată;
k) Constituția României;
l) Legea nr. 53/2003 privind Codul muncii;
m) Codului de procedură civilă;
n) Statutul Asociaţiei Comunelor din România, precum şi de cele ale Statutului Filialei Judeţene Sibiu a Asociaţiei Comunelor din România;
o) Hotărârile Consiliilor Locale privind aderarea comunelor la Asociaţia Comunelor din România, enumerate în continuare pe fiecare comună în parte.
Potrivit prezentului acord de cooperare părţile semnatare, respectiv Filiala Judeţeană Sibiu a Asociației Comunelor din România şi U.A.T.-urile semnatare prin reprezentanţii legali ai acestora, se obligă la o colaborare pe durată nedeterminată, care să asigure o mai mare sustenabilitate şi coerenţă în realizarea serviciului de gestionare a câinilor fără stăpân pe baza unui set de reguli convenite prin deplină înţelegere, după cum urmează:

CAPITOLUL I
PĂRŢILE

Art. 1. - Părţile prezentului acord de cooperare, denumit în continuare acord, sunt:

A. Filiala Judeţeană Sibiu a Asociaţiei Comunelor din România, denumită în continuare Filială, în calitate de entitate organizatoare a serviciului de gestionare a câinilor fără stăpân pentru comunele/orașele prevăzute la lit. B, cu sediul în comuna Sadu, str. Inocențiu Micu Klein, nr. 36, judeţul Sibiu, titulară a codului de înregistrare fiscală 31214721, reprezentată prin domnul IVAN VALENTIN DUMITRU IOAN care îndeplineşte funcţia de preşedinte al Filialei,

şi

B. comunele și orașele care cooperează în vederea finanţării şi realizării în comun a acţiunilor specifice serviciului de gestionare a câinilor fără stăpân, respectiv:

B.1  Entitatea publică locală PRIMĂRIA COMUNEI/ORAȘULUI....................., cu sediul în comuna/oraș........................., str.............................., nr. ....., judeţul Sibiu, titularã a codului de înregistrare fiscalã ................, reprezentată prin domnul....................................., având funcţia de primar, împuternicit prin Hotărârea nr. ......./....... adoptată de Consiliul local al comunei ................, în calitate de participantă la acordul de cooperare,
B.2  ........................................................................................
B.3   .......................................................................................

CAPITOLUL II
OBIECTUL ACORDULUI DE COOPERARE

Art. 2. - Obiectul prezentului acord de cooperare, denumit în continuare acord, îl constituie cooperarea dintre Filiala Judeţeană Sibiu a Asociației Comunelor din România şi comunele/orașele semnatare prin reprezentanţii legali ai acestora, în vederea organizării şi exercitării serviciului de gestionare a câinilor fără stăpân în conformitate cu prevederile legale.

Art. 3. - Prezentul acord stabileşte:
a) drepturile şi obligaţiile părţilor în organizarea şi exercitarea serviciului de gestionare a câinilor fără stăpân;
b) atribuţiile serviciului de gestionare a câinilor fără stăpân fără personalitate juridică din cadrul Filialei Județene Sibiu a Asociației Comunelor din România;
c) obligaţiile financiare ale comunelor/orașelor semnatare;
d) obligativitatea confidenţialităţii datelor şi a informaţiilor în posesia cărora intră, oricare dintre persoanele implicate în acest proces.

Art. 4. - Părţile semnatare stabilesc principiile care stau la baza aplicării acordului şi se obligă să acţioneze consecvent pentru realizarea lor, sub forma:
a)   menţinerii autonomiei juridice, decizionale şi financiare a  comunelor/orașelor semnatare ;
b) îmbinării în mod echitabil a nevoilor serviciului de gestionare a câinilor fără stăpân cu resursele disponibile ;
c)  irevocabilităţii pe cale unilaterală a prezentului acord;
d) respectării reciproce a acordului;
e)  respectării cadrului legal, metodologic şi procedural, specific serviciului de gestionare a câinilor fără stăpân.

CAPITOLUL III
DREPTURILE ŞI OBLIGAŢIILE PĂRŢILOR ÎN ORGANIZAREA ŞI
EXERCITAREA  SERVICIULUI DE GESTIONARE A CÂINILOR FĂRĂ STĂPÂN

Art. 5. (1) Filiala Judeţeană Sibiu a Asociaţiei Comunelor din România, în calitate de entitate organizatoare, îşi asumă următoarele obligaţii:
a) gestionarea responsabilă a serviciului de gestionare a câinilor fără stăpân, conform prevederilor legale în vigoare, care se poate exercita în 2 moduri: gestiune directă și gestiune delegată, având drept obiectiv principal sănătatea animalelor;
b) să constituie un serviciu de gestionare a câinilor fără stăpân având în vedere economicitatea, eficacitatea şi eficienţa acestei activităţi;
c) să efectueze toate cheltuielile prevăzute la art. 16 şi să depună declaraţiile aferente drepturilor de personal, precum şi pe cele specifice angajatorului, potrivit legii;
d) să asigure procesul de selectare şi angajare a personalului din serviciul de gestionare a câinilor fără stăpân;
e) să convoace anual sau ori de câte ori consideră necesar reprezentanții legali ai UAT semnatare;

(2)  UAT-uri semnatare au următoarele drepturi:
     a) să beneficieze de serviciile personalului din cadrul serviciului de gestionare a câinilor fără stăpân;
    b) să revoce unilateral prezentul acord, în condiţiile prezentului acord.

(3)  Autoritătile administratiei publice locale au următoarele atributii:
a) stabilirea strategiilor de dezvoltare si functionare a serviciului pentru gestionarea câinilor fără stăpân.
b) luarea initiativelor si adoptarea hotărârilor cu privire la functionarea serviciului pentru gestionarea câinilor fără stăpân.
c) exercitarea competentelor si responsabilitătilor ce le revin potrivit legislatiei în vigoare, referitoare la serviciul pentru gestionarea câinilor fără stăpân.
[bookmark: tree%252525252368]            d) să estimeze costurile necesare realizării competenţelor privind organizarea și exercitarea serviciului de gestionare a câinilor fără stăpân, să prevadă aceste angajamente în bugetul local şi să aloce cota-parte de cheltuieli stabilită;
            e) să stabilească de comun acord suma necesară cooperării/lună, printr-un act adiţional;
            f) să participe la convocările prevăzute la art. 5 lit.e);
            (4)  Susținerea activității rezultată din prezentul acord, este determinată în funcție de activitățile prestate la nivelul UAT, raportată la tarifele aprobate în Consiliul Director.

CAPITOLUL IV.
FUNDAMENTAREA DELEGĂRII GESTIUNII

        Art.6.  Conform legislației specifice,  delegarea serviciului de gestionare a câinilor fără stăpân se poate realiza în două forme:

         A. GESTIUNEA PROPRIE
       Din experiența autorităților publice locale, rezultă că funcționarea unui serviciu de gestionare a câinilor fără stăpân în varianta ”gestiune proprie, directă” ar presupune crearea unui serviciu specializat, cu identitate juridică, cod fiscal, angajați și sediu proprii. Costurile de funcționare ale unui asemenea serviciu public de interes local trebuie asigurate din bugetul local și autofinanțare prin prestarea de servicii. 
        Însă, având în vedere specificul activității, respectiv acela de gestionare a câinilor fără stăpân, beneficiarul principal, direct, al serviciilor este UAT, fiind vorba despre animale fără stăpân. Ar exista și cazuri de prestări de servicii către populație prin serviciul vizat, însă acestea ar fi cazuri sporadice, a căror contravaloare nu ar putea asigura subzistența serviciului.
        Din alt punct de vedere, cheltuielile cu funcționarea serviciului de gestionare a câinilor fără stăpân ar fi zilnice, în condițiile în care, și din experiența altor autorități, s-a constatat că pot exista perioade în care numărul de animale din categoria câinilor comunitari existente pe raza UAT la un moment dat să nu mai justifice cheltuielile, iar prestarea de activități către autorități publice învecinate să fie greoaie, în situația în care aceastea deja au un angajament contractual cu un alt prestator de profil. La aceste cheltuieli, se vor adăuga și cele cu autorizarea, avizele periodice, etc.
     Sintetizând, varianta gestiunii proprii se prezintă astfel:
         Avantaje:
               - Mentinerea responsabilitătii operatorului fată de populatia deservită;
               - Mentinerea autoritătii nemijlocite a Consiliului Local asupra activitătii;
               
         Dezavantaje:
          - Ritm lent de investitii, bazat exclusiv pe sumele puse la dispozitie de autoritatea publică locală. Imposibilitatea angajarii personalului calificat pentru serviciul de gestionare a cainilor fara stapân. 
          - Lipsa fondurilor pentru dotarile necesare pentru asigurarea adapostului, capturarea, tranchilizarea, transportul cainilor fara stapan si alte activitati, precum si pentru asigurarea hranei acestora. Este nevoie de alocarea unor fonduri publice pentru realizarea unui adapost pentru caini, realizat la standardele legale in domeniu, dotarea acestuia , angajarea de personal calificat pentru deservirea acestuia, etc.
         - Înmultirea necontrolată a câinilor fără stăpân din UAT este un alt aspect care conduce la ideea externalizării ca solutie pentru viitor. 
         - Cheltuielile mari raportate la această activitate. La această oră se aproximează că un numar mare de caini câini fără stăpân se află în libertate în județul Sibiu, iar prinderea acestora necesitând eforturi financiare si umane pe care UAT-rile  nu ar putea să le suporte;
        - O parte din personalul Serviciului public de gospodarie a domeniului public și privat ar trebui să se ocupe de serviciul respectiv.

       B. GESTIUNEA DELEGATĂ

             Posibilitatea de externalizare a serviciului.
             Activitatea externalizată (delegată) se va face în conditiile legii cu respectarea principiilor prezentului acord de cooperare.

           Comparativ, în varianta gestiunii delegate, serviciile de profil ar fi prestate de către un operator care deține deja toate condițiile cerute de lege – adăpost, logistică, personal, autorizări și avize, etc. și cu care, prin contractul de delegare, s-ar stipula clauze prin care contravaloarea serviciului să se facă strict pentru prestații la solicitări și comandă fermă din partea beneficiarului, pentru serviciile a căror beneficiar principal, direct, este UAT. Pentru ceilalți eventuali beneficiari de pe raza ariei deservite – operatori economici sau persoane fizice/juridice  – prestarea de serviciu se va putea realiza prin contracte separate, încheiate de către aceștia cu operatorul.
        

        Sintetizând, varianta gestiunii delegate se prezintă astfel:
            Avantaje:
         - Parametrii serviciilor si necesarul de investitii, clar definite în contract, cu mecanismele care impun ca majoritatea riscurilor de executie si exploatare să fie repartizate operatorului;
          - Activitatea operatorului va genera nevoia de modernizare si de atingere a standardelor impuse de legislația națională și  europeană;
[bookmark: _Hlk67475269]         -  Filiala Județeană Sibiu a Asociației Comunelor din România transferă sarcina investitiilor si (potential) finantării, către operator, pentru partea ce îi va reveni;
          -  Filiala Județeană Sibiu a Asociației Comunelor din România va ocupa functia de reglementator/ supervizor al conformării operatorului la cerintele impuse în contract;
         - Filiala Județeană Sibiu a Asociației Comunelor din România va avea dreptul la control final asupra derulării serviciului, având posibilitatea de a anula delegarea de gestiune în cazul în care operatorul are activitate defectuasă persistentă, fiind necesar ca în contract să fie prevăzute clauze de penalizare si reziliere unilaterale; 
          - Filiala Județeană Sibiu a Asociației Comunelor din România are putere decizională pentru ca în momentul încredintării contractului să aprobe toate prevederile contractuale optime. 

       Dezavantaje:
         - Trebuie negociat un contract detaliat pentru operator, pe o durată mai mare de ani.
         - Monopol pe termen lung atribuit operatorului - dificultăti de iesire din contract în caz de gestiune defectuasă a serviciului, situatie ce poate fi evitată prin clauze de reziliere unilaterală.
         - Aparitia unui nou risc, acela de a compensa modificările unilaterale sau chiar de a rezilia delegarea de gestiune în caz de activitate defectuoasă a operatorului;
       - Gestiunea delegată nu este prin ea însăsi o garantie a unei performante mai bune, după cum nici capitalul privat nu este obligatoriu mai rapid si mai ieftin.
   

  C. CONCLUZII ȘI PROPUNERI

               Prin prezentul acord se va urmări realizarea unui raport calitate/cost cât mai bun, pentru perioada de derulare a contractului de delegare si un echilibru între riscurile si beneficiile asumate prin contract. De asemenea unul dintre obiectivele economico-financiare va fi obtinerea unui nivel tarifar pentru utilizatori, care să reflecte costul efectiv al prestatiei, cu respectarea normelor legale incidente.
             Având în vedere toate aspectele tehnice si financiar-economice mentionate mai sus, coroborate cu prevederile legale cuprinse în legislația specifică, susținem și supunem aprobării delegarea gestiunii prin concesionare a serviciului pentru gestionarea câinilor fără stăpân .

CAPITOLUL V
ATRIBUȚIILE SERVICIULUI DE GESTIONARE A CÂINILOR FĂRĂ STĂPÂN


Art.7. – Serviciul gestionării câinilor fără stăpân, se realizează prin organizarea si desfasurarea la nivelul UAT-urilor, cu respectarea legislației în domeniu a  activitatilor  specifice domeniilor componente ale acestui serviciu.

Art.8. - În exercitarea activităţilor sale, serviciul de gestionare a câinilor fără stăpân trebuie să respecte atribuțiile conform prevederile legale în vigoare.
Obiectivul principal al serviciului este gestiunea activitatii sub orice formă in care sa primeze sănătatea animalelor.

Art.9. - Serviciul  de gestionare a câinilor fără stăpân are în principal următoarele atribuţii:
a) capturarea şi transportarea în adăpost a câinilor fără stăpân, după un program prestabilit sau pe baza reclamaţiilor scrise a persoanelor juridice şi/sau fizice;
b) eliberarea animalelor contra unei taxe sau cu scutire de taxa pentru organizaţiile de protecţie a animalelor;
c) cazarea, hrănirea, îngrijirea, deparazitarea, vaccinarea, microciparea sau crotarea cainilor ce raman in adapost, a celor revendicati sau adoptati şi înregistrarea într-o evidenţă unică a câinilor;
d) reîntoarcerea câinilor fără stăpân în zona în care au fost prinşi, la cererea colectivităţii/grupului local care îşi asumă în scris răspunderea pentru ocrotirea şi întreţinerea animalelor tratate;
f) adopţia şi revendicarea animalelor fără stăpân;
g) efectuarea dezinfectiilor si dezinsectiilor in adapost;
h) satisfacerea cerinţelor şi nevoilor comunităţii locale cum ar fi acţionarea în cel mai scurt timp după diferite sesizări din partea cetăţenilor cu privire la disconfortul produs de câinii fără stăpân;
i) protecţia şi conservarea mediului natural;
j) menţinerea condiţiilor sanitare în conformitate cu normele de igienă şi sănătate publică .

             Art.10 - Utilizatorii/beneficiarii serviciilor pentru gestionarea câinilor fără stăpân   sunt:
- Unitățiile administrativ teritoriale din județul Sibiu grupate pe areale geografice;
- Cetatenii: persoane fizice/juridice, cetateni ai județului Sibiu;
- Agentii economici care îsi desfăsoară activitatea pe teritoriul județului Sibiu;
- Institutii publice cu sedii/puncte de lucru sau filiale în județul Sibiu;
 
             Art.11.  Serviciul de gestionare a câinilor fără stăpân va asigura:
 a) imbunatatirea conditiilor de viata ale cetatenilor;
 b)dezvoltarea durabila a serviciilor;
 c) protectia cetatenilor, animalelor, apei, solului etc.;
 d) protectia mediului inconjurator.

 Art.12.- Autoritătile administratiei publice locale acționează în numele si în interesul comunitătilor locale pe care le reprezintă si răspund fată de acestea pentru:
a) modul în care gestionează si administrează infrastructura edilitar-urbană a UAT;
b)modul în care organizează, coordonează si controlează serviciul pentru gestionarea câinilor fără stăpân.
 
Alte atribuții:
- determinarea arealului compact de gestiune al serviciului, care să conducă spre stoparea migrării animalelor dintr-un UAT în altul;
- creșterea gradului de depopulare sub strictă acțiune al activității serviciului;
- atragerea de parteneri, ONG_uri, care au ca obiect de activitate gestionarea câinilor fără stăpân în diferite acțiuni tematice care au drept scop reducerea numărului de câini abandonați și menținerea sănătății acestora.
- respectarea prevederilor legale în vigoare în ceea ce privește: ridicarea, transportul și îngrijirea câinilor în adăposturi legal constituite.
- alte atribuții rezultate din actele normative în vigoare.

Art. 13. - Planificarea și efectuarea serviciului de gestionare a câinilor fără stăpân se realizează în mod echitabil la nivelul fiecarui UAT semnatar ale prezentului acord, în funcţie de solicitări și de resursele disponibile.


CAPITOLUL VI
DREPTURILE ŞI OBLIGAŢIILE FINANCIARE ALE PĂRŢILOR


Art. 14. - În vederea realizării în comun a serviciului de gestionare a câinilor fără stăpân, părţile susţin financiar înfiinţarea, organizarea şi funcţionarea acestui serviciu. 

Art. 15. - (1) Asigurarea evidenţelor privind activităţile desfăşurate, precum şi costurile aferente acestora, sunt în responsabilitatea UAT-ului prin persoana delegata de reprezentatul legal (primar sau persoană delegată), care asigură: conformitatea, gestiunea corectă, numarul activitatilor planificate, activitatile prestate conform solicitarii fiecarui UAT semnatar.
(2) Contributia rezultata, conform prev. alin.(1) se achită lunar în baza notificarii emise de catre ACoR Sibiu.

             Art. 16. - (1) Cheltuielile care se decontează între Filiala Judeţeană Sibiu a Asociaţiei Comunelor din România şi UAT-urile semnatare ale prezentului  acord sunt următoarele:
· cheltuieli de functionare;
·  alte cheltuieli legale rezultate din activitatea delegată.
              Operatiunile financiare rezultate din prezentul acord vor avea gestiune separată.
(2) Pentru neplata la termen a obligaţiilor ce le revin, potrivit alin. (1), comunele/orașele semnatare datorează majorări de întârziere calculate pentru fiecare zi de întârziere, începând cu ziua imediat următoare termenului de scadenţă şi până la data stingerii sumei datorate, inclusiv.
(3) Nivelul majorării de întârziere este cel prevăzut pentru obligaţiile fiscale cuvenite bugetelor locale.
         
    
              Art. 17. -  Obligatiile financiare rezultate din prezentul acord, constituie angajamente financiare obligatorii si executorii, conf. legislatiei in vigoare.



CAPITOLUL VII
CLAUZE DE CONFIDENŢIALITATE ŞI INCOMPATIBILITATE

  Art.18. - Divulgarea unor date, informaţii sau documente de natură să aducă prejudicii comunelor/orașelor semnatare ale prezentului acord se sancţionează potrivit legislaţiei în vigoare.
[bookmark: _GoBack]
CAPITOLUL VIII
FORŢA MAJORĂ ŞI LITIGIILE

Art. 19. - (1) Niciuna dintre părţile prezentului acord nu răspunde de neexecutarea sau executarea necorespunzătoare a obligaţiilor asumate, dacă acestea sunt urmare a unui caz de forţă majoră.
(2) Forţa majoră constituie un obstacol de neînfrânt şi inevitabil şi provoacă imposibilitatea absolută de executare, fiind neprevizibilă; sunt considerate ca forţă majoră, în sensul prezentului acord, împrejurări ca: război, revoluţie, cutremur, marile inundaţii.
Art. 20. - Nu se consideră caz de forţă majoră acel eveniment care îndeplineşte cumulativ condiţiile:
a) nu este adus la cunoştinţa părţilor semnatare ale prezentului acord, în cel mult trei zile lucrătoare de la producere;
b) există indicii că nu sunt luate toate măsurile posibile în vederea reducerii consecinţelor acestuia.
Art. 21. - Orice neînţelegere care decurge din interpretarea sau executarea prezentului acord este soluţionată de părţile semnatare pe cale amiabilă.
Art. 22. Executarea oneroasă, sau neîndeplinirea culpabila a unor obligatii rezultate din prezentul acord de natura financiara, va revenii in sarcina UAT-ului semnatar.
Art. 23 - În cazul în care soluţionarea neînţelegerii pe cale amiabilă nu este posibilă, litigiul dintre părţile semnatare ale prezentului acord se soluţionează de către instanţele de judecată competente, potrivit legii.

CAPITOLUL IX
DURATA ŞI DESFIINŢAREA ACORDULUI DE COOPERARE

Art.24 - Prezentul acord se încheie pe o durată nedeterminată şi intră în vigoare de la data semnării lui de către reprezentanţii legali ai părţilor semnatare, respectiv Filiala Judeţeană Sibiu a Asociației Comunelor din România şi UAT-ului semnatar ale prezentului acord .
Art.25 - Modificarea sau desfiinţarea prezentului acord, în cursul executării lui,  se poate face numai pentru motive obiective, întemeiate şi neimputabile părţilor, prin acordul de voinţă al acestora si cu obligatia achitarii la timp a obligatilor financiare.
Art.26 - Prezentul acord poate fi modificat prin acte adiţionale aprobate de reprezentanţii legali ai părţilor acordului de cooperare.



CAPITOLUL X
DISPOZIŢII FINALE

Art. 27 - (1) Anual, părţile prezentului acord se reunesc pentru:
a) efectuarea analizei rezultatelor executării acordului;
b) gestiunea activitatii;
(2) Măsurile prevăzute la alin. (1) lit.a) - b) se adoptă cel mai târziu în luna noiembrie a anului curent pentru anul următor.
(3) Dezbaterile din reuniunile prevăzute la alin. (1) se cuprind într-un proces-verbal şi se semnează de către reprezentanţii legali prezenţi ai părţilor semnatare ale prezentului acord.
(4) Măsurile prevăzute la alin. (1) lit. a) - b) se adoptă cu votul majorităţii reprezentanţilor legali ai UAT-ului semnatar ale prezentului acord şi devin obligatorii pentru toate părţile, inclusiv pentru comunele care nu au fost reprezentate sau ai căror reprezentanţi legali au votat împotriva măsurilor respective.

Art. 28 - Prezentul acord, prin act adiţional:
a) poate fi modificat numai cu acordul scris al ambelor părţi semnatare ale acordului;
b) se modifică oricând pe durata existenţei sale, ca urmare a evenimentelor legislative intervenite asupra actelor normative care au stat la baza adoptării lui.


Prezentul acord de cooperare a fost încheiat în 2 exemplare, toate identic egale din punct de vedere juridic, câte un exemplar pentru fiecare parte semnatară, astăzi data de ________.


NOTĂ:
Prezentul model-cadru se adaptează în mod corespunzător, potrivit evenimentelor legislative, precum şi situaţiilor specifice fiecărui UAT:

Termeni utilizati in prezentul acord de cooperare:
câinii fără stăpân - reprezinta caini lasati fara supraveghere, abandonati.
sterilizare - Intervenție chirurgicală prin care o ființă devine sterilă

